dh-unibe/image-text_koenigsfelden-charters-post-1500 huggingface dataset:
Ich, Matheꝰ Roͤttenberg, der rechten doctor, beken̄ mit diser miner handtgeschrifft, das ich vō wegen und in namē des hochgelerten hern
doctor Caspar Wirt, probst zuͦ Bischoffzel und thurnher zuͦ Costentz,
enpfangen hab von miner gnedigen frowē, aͤbtissin zuͦ Kûngszfelden,
fûnffzechen Rinsch guld₎, so sy und ir cōvent gemeltem̄ her doctor
uff sant Jörgen tag nechst verschinē pension verfallen und schuldig
worden sind. hierū so sag ich ī namē wie oblut die benāten
min gnedig frowē und irn cōvent solcher sum der cv guld₎
und aller anderer byszhar verfalner pensionē quit, ledig und losz,
mit urkund diser miner handgeschrifft, mit minem̄ aigen̄ birschet
bezaichnet, geben uff s zinsztag nach unser liͤben frowen tag
assūpton̄ im fûnffzechenhundersten und zwayund zwaintzigesten
jar.
Königsf. 917
Staatsarchiv
AARGAU
Nͦ✳ 86 ✳
K ✳ V ✳ 4 ✳ b